Ford GT вдигна 483,44 км/ч (ВИДЕО) - AУТОМЕДИЯ
Ford GT вдигна 483,44 км/ч (ВИДЕО)
Рекордът не е официален, но си заслужава да се види
Цветан Руменов 27.03.2019 09:30 Прочитания: 964
Докато търпеливо чакаме времето когато френската Bugatti, американската Hennessey и шведската Koenigsegg ще представят хиперавтомобили, които ще преминат рекордната скоростна отметка от 482,7 км/ч, ентусиастите от M2K Motorsports успяха да запишат рекорд, макар и не официален.
Това бе постигнато с Ford GT от 2006 г. Трябва да се отбележи, че това е същият този хиперавтомобил, който преди две години успя да ускори до 475,5 км/ч. И двете постижения обаче не са признати за рекордни, защото по регламент скоростта трябва да бъде постигната в двете посоки на трасето.
Разбира се, това далеч не е сериен Ford GT, но промените, на които е бил подложен, не премахнаха разрешението му за шофиране по обществени пътища. Неговият двигател вече развива мощност от около 2500 конски сили, а под капака е монтиран 5.4-литров V8 двигател.
В последния ден на събитието Texas Mile, организирано на регионалното летище в американския град Виктория, щата Тексас, автомобилът първо ускори "само" до 280 км/ч, след което даде резултат от 386 км/ч. Едва при третия опит суперавтомобилът влезе макар и в неофициалната история. Тогава той вдигна невероятните 483,44 км/ч, като успя да направи това на разстояние от около 1,61 км.
Сляп шофьор вдигна 244 км/ч с Honda NSX (ВИДЕО)
Турски журналисти сбъднаха мечтата на 40-годишния мъж
Болид вдигна 809,33 км/ч (ВИДЕО)
Рекордът за скорост обаче не бе признат официално
Най-бързият VW Golf вдигна 300 км/ч за 8 секунди (ВИДЕО)
Машината на Boba Mototring получи нови настройки на скоростна кутия
Audi RS6 вдигна 378 км/ч на пътя (ВИДЕО)
Спори се къде е станало това – в Русия или Германия
Тагове: видео неофициален сащ постижение рекорд скорост ford gt